open-index/open-wikipedia-markdown huggingface dataset:
Turisthytte

Ei **turisthytte** er en norsk betegnelse på ei bu eller hytte som er åpen for allmennheten. Større hytter kan være betjente hele eller deler av året.

## DNT-hytter og privateide hytter
* DNT-hytter er eid av Den Norske Turistforening. De aller fleste hyttene er låst med DNTs standardnøkkel.
* Mange turisthytter er privateide. Hvordan en får adgang til disse varierer.

## Betjente, selvbetjente og ubetjente hytter
De største hyttene er betjente. Det vil si at de har eget personale i alle fall deler av året. Selvbetjente hytter er uten personale, men med mat som kan kjøpes ved selvbetjening. De minste hyttene er ubetjente. Disse har ikke mat.

### Symbolbruk i kartserien ''Norge 1:50&thinsp;000''
På kartene i serien ''Norge 1:50000'' brukes følgende symboler uavhengig av hvorvidt hytten er eid av DNT eller andre.

### Symbolbruk i DNTs kart
På DNTs egne kart brukes flere symboler:

## Referanser
Flamengo

:*Må ikke forveksles med [[flamenco]] eller [[flamingo]].*
:*For idrettsklubben, se [[Clube de Regatas do Flamengo]].*

**Flamengo** er en bydel i Rio de Janeiro i Brasil. Den befinner seg i enden av Guanabarabukta, mellom Catete og Botafogo, litt sør for byens sentrum. Bydelen har ei lang sandstrand, Praia do Flamengo, og har godt utsyn til Sukkertoppen. I området mellom stranda og bebyggelsen ligger den store parken Parque Brigadier Eduardo Gomes. Hovedveien mellom sentrum og de sørlige delene av byen går gjennom parken.

Navnet Flamengo betyr «flamsk» på portugisisk. Det stammer fra da nederlenderen Olivier van Noort forsøkte å invadere byen herfra i 1599. På den tida ble nederlendere kalt «flamske».

Idrettsklubben Flamengo kommer fra denne bydelen.
World Association of Girl Guides and Girl Scouts

**World Association of Girl Guides and Girl Scouts** (**WAGGGS**) er verdensorganisasjonen for jentespeidere, og ble opprettet av Olave Baden-Powell (gift med Robert Baden-Powell) i 1928.

## Se også
*Speiderbevegelsen
Club de Regatas Vasco da Gama

**Club de Regatas Vasco da Gama**, oftest omtalt som **Vasco da Gama** eller bare **Vasco**, er en idrettsklubb fra Rio de Janeiro i Brasil, mest kjent for sitt fotballag. Klubben ble stiftet 21. august 1898 av portugisiske immigranter, som oppkalte den etter den berømte portugisiske oppdageren med samme navn. Klubbens hjemmebane heter *São Januário*. Draktene er helsvarte, med unntak av en diagonal hvitt stripe på trøyen.

Vasco spiller i brasiliansk Série A. Av meritter kan nevnes 4 Série A titler, en Série B en Copa Libertadores (1998), en Copa Mercosur (2000) og 24 Rio-delstatsmesterskap. Klubbens viktigste byrivaler er Clube de Regatas do Flamengo (hovedrival).

## Spillerstall

### Utlånte spillere

## Kjente spillere
* Juninho Pernambucano
* Sonny Anderson
* Philippe Coutinho
* Alex Teixeira
* Edmundo
* Romário

## Referanser


## Eksterne lenker
*
Nahua

**Nahuaer** er en gruppe av språklig beslektede urfolk i Mexico. Språket deres, nahuatl, tilhører den uto-aztekiske språkfamilien. Dette språket snakkes i en rekke dialekter, som til dels ikke er innbyrdes forståelige. 

Nahuafolket stammer muligens fra den sørvestre delen av USA, hvorfra de vandret inn i det sentrale Mexico ca. 2000 f.Kr. De slo seg ned i Mexicodalen, og kom etterhvert til å dominere hele det sentrale Mexico. Noen av de viktigste høykulturene i Mesoamerika var nahuatl-språklige, slik som aztekerne, tepaneca-kulturen, acolhua-kulturen, tlaxcala-kulturen og flere. Det spekuleres i om noen av de tidligere kulturene, f.eks. Teotihuacán-kulturen og toltekerne også var nahuatl-språklige, men dette er ikke avklart.

Språket nahuatl snakkes i dag av 1,5 millioner mennesker i det sentrale Mexico, og nahua-folket er dermed det viktigste av Mexicos rundt 60 ulike urfolksgrupper.

Da nahuafolket var på sitt kulturelle høydepunkt rundt 1500, var det nahuabefolkninger i hele Mexico, Guatemala, El Salvador og Nicaragua, og så langt sør som til Panama.
Grand Hotel (Gjøvik)

**Grand Hotell** er et historisk hotell beliggende ved Fahlstrøms plass og Panparken i Gjøvik sentrum. Hotellet er Gjøviks eldste, og ble etablert som Stiksrud Hotell i 1909 av Malene Stiksrud. Hotellet har adresse Jernbanegata 5. 

Sammen med naboeiendommen, Vingården, danner husene en arkitektonisk inngangsport til Trondhjemsveien, og til Gjøviks nordlige sentrumsområde. 

## Historie
Malene Stiksrud etablerte hotellet med 16 rom. Hun endret navn på hotellet til Grand Hotel kort tid etter.  Grand Hotell tilhører i dag Nordic Choice Hotels, med 90 rom som ble pusset opp i 2016.

## Referanser
FK Partizan

**Fudbalski Klub Partizan** (serbisk: ФК Партизан) er en fotballklubb fra Beograd i Serbia. Klubben er en viktig del av sportsklubben Partizan Beograd. Andredivisjonsklubben FK Teleoptik er også eid av Partizan Beograd.

FK Partizan ble grunnlagt 4. oktober 1945, og var den jugoslaviske hærens sportsklubb. Klubben har totalt 22 nasjonale ligamesterskap og 11 nasjonal cuptriumfer. Største internasjonale suksess hittil kom i 1966 der de tapte finalen i Mesterligaen mot Real Madrid. For å komme dit hadde klubben, blant annet, slått ut Manchester United i semifinalen. Spillere som Stjepan Bobek, Dragan Mance, Predrag Mijatović, Savo Milošević, Mateja Kežman og Slaviša Jokanović har alle sitt opphav i Partizan.

## Sesonger

## Spillerstall
Oppdatert 28. april 2022.

### Utlånte spillere

## Referanser


## Eksterne lenker
*
Every Night

**«Every Night»** er en sang av Paul McCartney fra hans solo-debutalbum *[[McCartney]]* fra 1970.

Sangen er en av de mest kjente fra albumet og er blant annet blitt inkludert på samlealbumet ** fra 2001, i tillegg til å ha blitt spilt live på en rekke turnéer av McCartney. Senest på hans USA-turne i 2002.

Sangen ble også utgitt på hans unplugged-album fra 1991, sammen med to andre låter fra *[[McCartney]]*. Disse er «That Would Be Something» og «Junk».

## Eksterne lenker
*
Hanne Müller

**Hanne Müller** (født 1. februar 1947, død  18. november 2012) var en norsk sosialantropolog. Hun jobbet blant annet som førsteamanuensis ved Høgskolen Stord/Haugesund.

Hun hadde bakgrunn fra ml-bevegelsen, og var medlem av AKP(m-l) fra 1973 – 1982. Hun var medlem av partiets distriktsstyre i Hordaland i årene 1974 – 1975, og forkvinne i Kvinnefronten i Bergen i 1974 – 1975. 

Hanne Müller ble mag. art. i 1978, ved Sosialantropologisk institutt, Universitetet i Bergen. Hun ble dr. philos. i 2000 ved samme institusjon. Hun har siden arbeidet med forskning knyttet til arbeidsliv – først som stipendiat, siden som forsker, ved SEFOS, Universitetet i Bergen. Hun var en periode førstelektor ved samme institusjon. Fra 2007 av er hun i stilling som førsteamanuensis.

Müllers dr. philos.-grad, kalt *Indre erfaring som antropologisk blikk og stemme*, var et arbeid som på  antropologisk vis tematiserte «taus kunnskap» i norsk arbeidsliv.

## Referanser




## Eksterne lenker
* 
*
Modalen-Eksingedalen Billag

**Modalen-Eksingedalen Billag AS** (MEB) er et rutebilselskap hjemmehørende på Eidslandet i Vaksdal. Kommunene Modalen og Vaksdal er blant de største eierne.

Billaget har ruter i Modalen og Vaksdal kommuner, og kjører ruter på kontrakt med Skyss til Romarheim/Ostereidet. I sør kjører billaget ruter til Dale stasjon i korrespondanse med Vy. Selskapet driver også godstransport og turbusskjøring, utfører snøbrøyting, og verkstedet på Eidslandet utfører oppdrag for eksterne kunder. Videre har billaget drosjeløyve i sitt område.

Modalen-Eksingedalen Billag L/L ble stiftet 1. januar 1977 etter en fusjon mellom selskapene Modalen Billag L/L og Eksingedalsruta L/L. I 2007 var selskapets rutebildrift truet av anbud, men selskapet klarte å vinne anbudet mot Tide Buss og Veolia Transport Sør, og utfører trafikken i sitt tidligere ruteområde og litt til fra 16. august 2008. I 2015 var det på ny tid for anbudskonkurranse om ruteområdet, og selskapet kunne i november skrive kontrakt for ni år fra 2016 til 2025.

Modalen-Eksingedalen Billag er det siste gjenværende «gamle» ruteselskapet i Hordaland som ikke har gått inn i transportgiganten Tide eller mistet trafikken sin på grunn av anbud.

## Referanser




## Eksterne lenker
*
Samfunnsstraff

**Samfunnsstraff** er en form for kriminalomsorg i frihet som kan idømmes i stedet for fengsel. Samfunnsstraff innebærer at den domfelte må avtjene et visst antall timer. Straffen kan gå ut på (ulønnet) samfunnsnyttig tjeneste, deltakelse i program eller andre tiltak som kan motvirke kriminalitet. Formålet med samfunnsstraffen er å unngå å bruke fengsel når det ikke anses nødvendig. Samfunnsstraffen gjennomføres i regi av det lokale friomsorgskontor.

Vilkårene for bruk av samfunnsstraff er at 
# det ellers ikke ville ha blitt idømt strengere straff enn fengsel i 1 år,
# hensynet til straffens formål ikke taler mot en reaksjon i frihet, og 
# lovbryteren samtykker og har bosted i Norge.

I dommen skal det fastsettes et timetall fra 30 til 420 timer, en subsidiær fengselsstraff og en gjennomføringstid. Hvis den domfelte bryter vilkårene for samfunnsstraffen eller begår en ny straffbar handling før utløpet av prøvetiden, kan retten ved dom bestemme at den subsidiære fengselsstraffen skal fullbyrdes i fengsel.

Samfunnsstraffen avløste i 2002 samfunnstjeneste, som ble innført som en prøveordning i Norge på 1980-tallet og som en lovfestet ordning fra 1991.

I praksis er anvendelsesområdet for samfunnsstraff blitt utvidet i de senere årene, og Høyesterett har i flere prinsippavgjørelser idømt samfunnsstraff der det tidligere ville blitt idømt fengsel. Utgangspunktet er hvor alvorlig den straffbare handling er, men også virkningene av fengselsstraff på tiltalte har stor vekt. Domstolene har lettere for å velge samfunnsstraff fremfor fengsel hvis tiltalte er ung eller under rehabilitering.

## Innhold i samfunnsstraff
Innholdet i samfunnsstraff kan hovedsakelig deles i to hovedgrupper: samfunnsnyttig tjeneste og programvirksomhet.

* Samfunnsnyttig tjeneste vil være å utføre et stykke arbeid for en offentlig eller offentlig understøttet bedrift, frivillig lag eller organisasjon. Det kan ikke utføres arbeid for en bedrift som har som mål å tjene penger. Typiske samarbeidspartnere her er Kirkens bymisjon, Fretex, driftsenheten i den aktuelle kommunen, idrettslag, Den Norske Turistforening og mange fler.
* Programvirksomhet innebefatter alle former for kurs i regi friomsorgen eller samarbeidspartnere som f. eks konfliktrådet. De kan være konflikthåndteringskurs, sinnemestring, brotts-brytet, m. fl. Målet med programvirksomhet er å, så presist som mulig, arbeide med den enkelte domfeltes problematikk som førte til den kriminelle handlingen. En fellesnevner for programmene er at de bygger på kognitive modeller.

## Se også
* Bøtetjeneste

## Eksterne lenker
* Samfunnsstraff www.kriminalomsorgen.no
* Straffeloven § 28a
* Straffegjennomføringsloven kapittel 5
Prajñāpāramitāsūtraene i 500 og 50 vers

**Prajñāpāramitāsūtraene i 500 og 50 vers** er to nært beslektede mindre prajñāpāramitātekster. Prajñāpāramitā sūtra i 50 vers (sanskrit: *Prajñāpāramitārdhaśatikā*) er en forkortet utgave av Prajñāpāramitā sūtra i 500 vers (sanskrit: *pañchashatika prajñāpāramitā*).

Begge tekstene er bevart både på sanskrit, tibetansk og kinesisk.

## Prajñāpāramitā sūtra i 500 vers

Teksten er bevart i et sanskrit-manuskript fra Nepal.

### Tibetansk oversettelse
I den tibetanske buddhistiske kanon finnes en oversettelse fra det 8. århundre *(’Phags pa shes rab kyi pha rol tu phyin pa lqa bcu pa)* oversatt fra et nepalsk original-manuskript med tittelen *Ārya-nāma-pañchashatika prajñāpāramitā*.

### Kinesisk oversettelse
Teksten ble oversatt til kinesisk med tittelen Fóshuō kāi jué zì xìng bānruò bōluómìduō Jīng (佛説開覺自性般若波羅蜜多經).

## Prajñāpāramitā sūtra i 50 vers

Teksten er bevart i et sanskrit-manuskript fra Nepal.

### Tibetansk oversettelse
I den tibetanske buddhistiske kanon finnes en oversettelse fra det 8. århundre *(’Phags pa bcom ldan vdas ma shes rab kyi pha rol tu phyin pa lqa bcu pa)* oversatt fra et nepalsk original-manuskript med tittelen *Ārya bhagavati prajñāpāramitā pañchashatika*.

### Kinesisk oversettelse
Teksten ble oversatt til kinesisk av Dānāpala under tittelen Fóshuō wŭshí sòng shèng bānruò bōluómì jīng (佛說五十頌聖般若波羅蜜經).

Prajñāpāramitā sūtra i 50 vers er en forkortet utgave av Prajñāpāramitā sūtra i 500 vers.

## Se også
* Prajñāpāramitā

## Referanser


## Litteratur
* Edward Conze: *The Perfection of Wisdom in Five Hundred Lines*, SPT, 1973
* Edward Conze: *The Perfection of Wisdom in Fifty Lines*, SPT, 1973
Fylkesvei 755 (Telemark)

**Fylkesvei 755 i Telemark** gikk mellom fylkesgrensen ved Gavlen og Austbygde. Veien var 29,0&nbsp;km lang.

2019 ble veien del av fylkesvei 2814.

## Kommuner og knutepunkter

## Referanser


## Eksterne lenker
* Vegvesenets vegkart
Trondhjemsvegen (Gjøvik)

**Trondhjemsvegen** er en av sentrumsgatene i Gjøvik (Nordbyen). Den løper ut fra Nedre Torvgate ved Panparken – og fortsetter mellom de to tårnhusene i Gjøvik sentrum, Vingården og Grand Hotel. Derfra fortsetter vegen nordover – og utgjør et stykke av Kvadraturen i Gjøvik. Fra krysset med Marcus Thranes Gate til endepunktet ved Bråstadberget er Trondhjemsvegen del av fylkesvei 172.

## Se også
*Liste over Gjøviks gater
Simple and Clean

«**Simple and Clean**» er navnet på åpningssangen for den engelske versjonen av videospillet *[[Kingdom Hearts (videospill)|Kingdom Hearts]]* komponert og sunget av J-pop artist Hikaru Utada. Den japanske versjonen *Hikari (lys)* er ganske forskjellig fra Simple and Clean. Hvis du oversetter Hikari til engelsk, vil du se at teksten er ganske forskjellig fra Simple and Clean. Melodien er også ganske annerledes.
Fluminense Football Club

**Fluminense Football Club** er en idrettsklubb fra Rio de Janeiro i Brasil, stiftet 21. juli 1902. Klubben ble opprinnelig stiftet som en ren fotballklubb, og det er fotballaget den er klart mest kjent for. Klubben vant den latinamerikanske cup-en Copa Libertadores for første gang den 4. november 2023.

Fluminense spiller for tiden i brasiliansk Série A, som den har vunnet én gang (1984). Ellers er 30 Rio-delstatsmesterskaptitler det viktigste på klubbens merittliste. Klubbens kallenavn *Tricolor* kommer av de tre fargene på lagets drakter: vinrød, grønn og hvit. Også lagets fans benevnes med dette navnet. Klubbens egentlige hjemmebane ligger i bydelen Laranjeiras og heter ''Estádio de Laranjeiras'', som betyr *Laranjeiras fotballstadion*. (Stadionets offisielle navn er i dag *Estádio Manoel Schwartz*, men det er bedre kjent som *Estádio das Laranjeiras* eller *Estádio de Laranjeiras*; tidligere het stadionet *Estádio de Álvaro Chaves*). Dette er det eldste fotballstadionet i Brasil (bygget 1905). Kapasiteten er imidlertid etter hvert blitt redusert til 8&nbsp;000, og av den grunn spilles nå hjemmekampene på Maracanã. Rivelino, Gérson, Romário og Branco er blant de mest kjente spillerne som har spilt for klubben.

Klubben har et hett rivalforhold til Clube de Regatas do Flamengo, og derbyene mot denne klubben er blant de mest beryktede i Brasil.

## Spillerstall
18. april 2021

### Utlånte spillere

## Referanser


## Eksterne lenker
*
Henry Ljungmann

**Henry Ljungmann** (født 3. desember 1897 i Kristiania) var en norsk skihopper, kombinertløper og roer som konkurrerte på 1920-tallet.

## Idrettskarriere

Han ble den første nordmannen som vant VM-medalje innen nordiske grener da han vant sølv i normalbakke under Ski-VM 1925 i Johannisbad, Øst-Bøhmen i Tsjekkoslovakia. Tsjekkiske Willen Dick vant rennet. Kun to nordmenn, Johan Blomseth og Henry Ljungmann deltok i dette VM, fordi de studerte i området. Svensker og finner deltok ikke. Ski-VM i Lahtis 1926 regnes av de fleste som det første offisielle ski-VM.

I 1925 satte Henry Jungmann bakkerekord i Kochelbergbakken i Garmisch-Partenkirchen med 59,5 meter.

Henry Ljungmann ble norgesmester i roing (singlesculler) i 1924. Han representerte Christiania Roklub.

## Referanser


## Eksterne lenker
* 
* Store norske leksikon – norgesmestere i singlesculler
* NRK: Det første offisielle ski-VM
* Ski Jumping Hill Archive – Kochelberg
Andrine Flemmen

**Andrine Flemmen** (født 1974) er en norsk tidligere alpinist. Hun tok sølv i sin favorittdisiplin storslalåm i VM i alpint 1999 i Vail/Beaver Creek. Hun vant også tre storslalåm-renn i verdenscupen.

Etter den aktive alpint-karrieren deltok Flemmen blant annet i TV-programmene *[[Mesternes mester#Sesong 2 (2010)|Mesternes mester]]* våren 2010, *[[Skal vi danse (sesong 6)|Skal vi danse]]* høsten 2010 og kjendisutgaven av *[[71˚ nord - Norges tøffeste kjendis 2013|71° nord]]* i 2013.

## Verdenscupseire

## Referanser


## Eksterne lenker
* 
*
František Wende

**Franz Wende** eller **František Wende** (født 3. juni 1904 i Freiheit i Bøhmen i Østerrike-Ungarn, død i 1968 i Bad Harzburg i Vest-Tyskland) var en tsjekkoslovakisk skihopper og kombinertløper som konkurrerte på 1920-tallet. 

## Meritter
* Ski-VM 1925
** Bronse i skihopp, normalbakke
** 4.-plass i kombinert (normalbakke/18 km)
* Ski-VM 1927
** Bronse i kombinert (normalbakke/18 km)
** 5.-plass i skihopp, normalbakke

## Referanser


## Eksterne lenker
*
Brahmagupta

**Brahmagupta** (født 598, død rundt 665) var en indisk matematiker og astronom. Han ble født i byen Bhinmal i staten Rajasthan i dagens nordvestlige India.

Som matematiker er han mest kjent for å formalisere begrepet om tallet null. Null er et abstrakt begrep som måtte forstås gjennom filosofisk tenkning, og ikke *oppdages*. Hans verk *Brahma Sphuta Siddhanta* fra omkring 628 er det tidligst kjente verket som behandler nullen som et tall i egen forstand, og i dette verket angir han også regneregler for aritmetikk med negative tall og null. Han forsøkte også å definere divisjon med null. Innen geometri er hans mest kjente bidrag Brahmaguptas formel som gir arealet til en syklisk firkant.

## Referanser


## Eksterne lenker
* O'Connor, John J., og Robertson, Edmund F.: «Brahmagupta». MacTutor History of Mathematics archive.
Astrid Sandvik

**Astrid Olsdatter Sandvik**, senere **Moe**, (født 1939) er en norsk tidligere alpinist.

Sandvik deltok tre ganger i OL: 1956 i Cortina d'Ampezzo, 1960 i Squaw Valley og 1964 i Innsbruck. Hennes beste resultat var en delt sjetteplass i slalåm i 1956 (delt med Inger Bjørnbakken).

I VM oppnådde hun to fjerdeplasser i slalåm (1958) og 1962.

I 1963 ble Sandvik tildelt Holmenkollmedaljen (sammen med Alevtina Koltsjina, Pavel Koltsjin og Torbjørn Yggeseth).

## Referanser


## Eksterne lenker
*
NKS

**NKS** er en forkortelse som har flere betydninger:

* Norsk Kjemisk Selskap, interesseorganisasjon stiftet 1920
* Norsk Korrespondanseskole, brevskole grunnlagt 1914, NKS-forlaget fra NKS-stiftelsen ble kjøpt opp av N.W. Damm & Søn i 2001
* Noregs Kommunistiske Studentforbund
* Norsk Kristelig Studieråd
* Norsk kvit sau, en norsk sauerase av crossbredtypen
* Norske Kvinners Sanitetsforening, stiftet 1896
Viktor Schneider

**Viktor Schneider** var en tysk langrennsløper som konkurrerte på 1920-tallet.

## Meritter
* Ski-VM 1927 &ndash; bronse på 18&nbsp;km

## Referanser


## Eksterne lenker
*
Billingstad skole (Asker)

**Billingstad skole** er en barneskole i Asker i Akershus. Skolen ble bygd i 1978, og har cirka 300 elever fordelt på sju trinn. Det er små grupper på mellom 20 og 28 elever.

Det er om lag 43 ansatte på skolen og skolefritidsordningen (SFO).

Skolen ligger øverst i Billingstadveien rett ved Åstad gård og grensen mot marka.

Skolen har sitt eget rop:

**Billingstadropet**
Billingstad skole er skolen vår.
Den ligger i skogen ved Åstad gård.
Der har vi der godt og vi trives i lag,
og mye vi lærer hver eneste dag.
For skolen vi roper tre raske hurra
av glede fordi vi får ha det så bra.
Hurra!  Hurra!  Hurra!

## Referanser


## Eksterne lenker
* Skolens hjemmeside
* Skoleporten
Srinivasa Aiyangar Ramanujan

**Srinivasa Aiyangar Ramanujan** (født 22. desember 1887, død 26. april 1920) var en indisk matematiker. Han regnes som en av tidenes mest talentfulle matematikere innenfor tallteorien. 

Ramanujan var et barnegeni, og han var i stor grad selvlært i matematikk. Hans matematiske geni ble oppdaget av den britiske matematikeren G.H. Hardy, og Hardy sørget for at Ramanujan fikk komme til University of Cambridge. Mens han var i Cambridge mellom 1914 og 1918, produserte Ramanujan over 3000 matematiske teoremer.

## Referanser


## Eksterne lenker
* O'Connor, John J., og Robertson, Edmund F.: «Srinivasa Ramanujan». MacTutor History of Mathematics archive.
Marco Büchel

**Marco Büchel** (født 1971) er en liechtensteinsk tidligere alpinist.

## Karriere

Büchel debuterte i verdenscupen 3. desember 1994. Det tok tre år før han oppnådde en plassering blant de ti beste. I årene som fulgte ble han stadig bedre, og oppnådde flere andre- og tredjeplasser.

Karrierens foreløpige høydepunkt var VM 1999 i Beaver Creek i Colorado, der han tok sølv i storslalåm etter Lasse Kjus. Han har vunnet fire verdenscuprenn i løpet av karrieren (se tabell under).

Büchel har deltatt i seks OL. De beste plasseringene oppnådde han i 2006 i Torino, med en sjetteplass i Super-G og sjuendeplass i utfor. Under 2010 oppnådde han en åttendeplass i utfor.

Da han vant utforrennet i Lake Louise 25. november 2006, ble han historiens eldste vinner av et verdenscuprenn i alpint (35 år og 21 dager), og etter seieren i Kitzbühel i 2008 er denne rekorden ytterligere forlenget til 36 år og 75 dager.

Büchel la opp i 2010, i det siste rennet i Garmisch-Partenkirchen skålte han i sjampanje og kjørte i kortbukse og dressjakke.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Petăr Popangelov

**Petăr Popangelov** (bulgarsk: ; født 31. januar 1959 i Samokov) er en tidligere, bulgarsk alpinist. Han var slalåmspesialist, og var i verdenseliten i denne disiplinen fra slutten av 1970-årene til midten av 1980-årene.

Han vant europacupen i alpint sammenlagt sesongen 1976/77. Han vant ett verdenscuprenn i løpet av karrieren. Han var Bulgarias eneste verdenscupvinner i alpint inntil Albert Popov vant et renn i 2025.

Under OL 1980 i Lake Placid, og fire år senere, under OL i Sarajevo kom han på sjetteplass i slalåm. Han la opp etter sesongen 1986/87.

## Verdenscupseire

## Referanser


## Eksterne lenker
*
Karl Leewy

**Karl Marius Leewy** (født 1881 i Kristiansand, død 1959) var en norsk oberstløytnant, men er særlig kjent for sin omfattende lokalhistoriske dokumentasjon fra hjembyen Kristiansand, gjennom hans bokverk *Kristiansands bebyggelse og befolkning i eldre tider* i ti bind. 

Leewy tok systematisk for seg bygninger og kvartaler i den gamle kvadraturen, og verket er en viktig kilde for byens eldre historie. 

## Referanser


## Eksterne lenker
* Katalog til arkiv etter Karl Leewy hos Statsarkivet i Kristiansand 
* Leewy's Kristiansands-historie tilgjengelig på bokhylla.no (Nasjonalbiblioteket)
Bhaskara

**Bhaskara** (født 1114, død 1185) var en indisk matematiker og astronom. Han representerer på mange måter det ypperste av matematisk og astronomisk kunnskap på 1100-tallet. 

Han leverte viktige resultater innen aritmetikk, algebra og trigonometri, og han regnes som en av forløperne til den moderne matematiske analysen.

## Referanser


## Eksterne lenker
* O'Connor, J.J. og Robertson, E. F.: Bhaskara – MacTutor History of Mathematics archive
Vendetta (bok)

***Vendetta*** er en svensk spenningsroman, skrevet av Jan Guillou. Den ble først lansert på norsk i 1992 av Cappelen, utgaven fra 2007 er ved Piratforlaget. Det er bok nummer seks om Carl Hamilton. I 1991 ble boken gitt ut i Sverige med samme tittel. Romanen ble i 1995 filmatisert med Stefan Sauk i hovedrollen, *[[Vendetta (1995)|Vendetta]]*.

## Handlingen
Den sicilianske mafiaen har kidnappet flere svenske statsborgere. Dette blir bekreftet av en avkappet finger som kommer i posten til UD. Den svenske regjeringen sender Carl Hamilton og  Joar Lundewall til Sicilia som forhandlere. Siden de kun er forhandlere bestemmer Carl at de skal opptre ubevæpnet. Dette resulterer i Joars død, Carl tar Joar med hjem og begraver han. Rett etter begravelsen drar han til San Diego og henter ut Luigi Bertoni-Svensson som nettopp er ferdig med sin feltoperatør-utdannelse (utdannelsen Carl har.) Deretter drar han ned igjen til Sicilia, hvor Åke Stålhandske har etablert seg med turistdykker som cover. Luigi kommer også hit, han er halvt italiensk og passer godt inn. Disse svenske etterretningsoffiserene starter da en krig mot den sicilianske mafiaen. Det blir deres «vendetta» (blodhevn på italiensk) samtidig som de befrir de svenske gislene med makt.

## Referanser
Bertil Carlsson

**Bertil Carlsson** (født 25. august 1903, død 26. november 1953) var en svensk skihopper som konkurrerte på 1920-tallet.

## Meritter
* Ski-VM 1927 &ndash; bronse

## Referanser


## Eksterne lenker
*
Abu Bakr al-Karaji

**Abu Bakr Muhammad ibn al-Hasan al-Karaji** (arabisk: ابو بكر محمد بن الحاسب الكرجي) (født ca. 953, død ca. 1029) var en matematiker og ingeniør med persisk bakgrunn. 

Mange av hans resultater i matematikk blir stadig verdsatt, og et av de mest kjente bidragene hans er knyttet til utregningen av binomialkoeffisienten. Al-Karaji skrev også om arbeidene til tidligere matematikere, og han regnes som den første som løsrev algebra fra geometriske operasjoner.

## Referanser


## Eksterne lenker
* O'Connor, John J., og Robertson, Edmund F.: «Al-Karaji». MacTutor History of Mathematics archive.
Billingstad

**Billingstad** er et delområde i Asker kommune, dels grensende til Bærum. Billingstad har over  innbyggere og ligger omtrent 16 km fra Oslo sentrum. Billingstad ligger nært til naturen. Det er flere turstier i området, og skiløype til Vestmarka.

## Billingstad Vel
Vellet på Billingstad har i tillegg til å arbeide med utbyggings, vedlikeholds og trafikksaker, også arrangement av sosiale aktiviteter som julegrantenningen med fakkeltog ved stasjonen og på Lyn samt den årlige Lynfesten. 

## Skoler  og barnehager
Øverst på Billingstad ligger Billingstad skole med rundt 250 elever. Elevene på Billingstad skole begynner som oftest på Torstad ungdomsskole. Det er flere barnehager og -park på Billingstad.

## Stasjonen
Billingstad stasjon ble åpnet 3. mars 1919. En ny stasjonsbygning ble bygget i 1958 i forbindelse med at Drammensbanen ble utbygd til dobbeltspor.

## Naboområder
Billingstad ligger nær mange andre små boligområder i Asker og Bærum: Hvalstad, Nesbru, Holmen, samt Tanum og Slependen i Bærum.

## Billingstad Idrettsforening - B.I.F
BIF ble opprettet i 1996, og har fotball og allidrett (om vinteren) for barn, og gubbeidrett for de eldre. Aktivitetene er både på Billingstadbanen og på Lyn, en fotballøkke, akebakke og skøytebane med belysning.

## Næringsliv
På nedre Billingstad og langs Billingstadsletta er det mange ulike bedrifter og forretninger. IKEA holder til mot Slependen, Varner-gruppen har hovedkontoret sitt på Billingstad, og like ved er Biltilsynet med en trafikkstasjon, ABB og lokalavisen Budstikka med sin redaksjonen.

## Gårdsdrift
Åstad gård ligger øverst og sørvest på Billingstad. Gården tilhører nå kommunen og er leid ut til et Impulssenter. Jordene forpaktes av Berger gård. Lenger vest ligger Groset gård og Stokker gård.

## Eksterne lenker
* Billingstad vel
* Skolens hjemmeside
* Billingstad Idrettsforening – BIF 
* Standard for delområde- og grunnkretsinndeling – Delområde- og grunnkretsinndeling 2020
Simon Stevin

**Simon Stevin** (født 1548/49, død 1620) var en flamsk matematiker og ingeniør. Han var aktiv innen flere deler av vitenskapen. Han oversatte flere matematiske begrep til nederlandsk, og dette er dermed det eneste europeiske språket hvor ordet for matematikk (*wiskunde*) ikke kommer fra gresk.  Han var den første som systematisk tok i bruk desimalbrøk, og foreslo desimalinndeling av mynt, mål og vekt to hundre år før dette ble innført i Frankrike.

## Referanser


## Eksterne lenker
*  O'Connor, John J., og Robertson, Edmund F.: «Simon Stevin». MacTutor History of Mathematics archive.
Den demokratiske terroristen

***Den demokratiske terroristen*** er den andre boken i serien om Carl Gustav Gilbert Hamilton skrevet av Jan Guillou i 1987.

Boken handler om Carl Gustav Hamilton som infiltrerer en vesttysk terroristgruppe. Dette er for å hindre et attentat mot Sverige. Hamilton blir mer og mer følelsesmessig involvert med terroristgruppen, og har til tider problemer med å velge side. Han er heller ikke alene som dobbelagent i terrorgruppen. I det en annen dobbelagent skal til å forklare ham at de er på samme side, oppdager en av terroristene som Hamilton har utviklet et forhold til dette. Operasjonen ender med at leiligheten de er i stormes og terroristgruppen utslettes.
Chronicon Scotorum

***Chronicon Scotorum***, det vil si *Skottenes (eller irenes) krønike*, en krønike om irske hendelser fra middelalderen. 

Chronicon Scotorum er en samling av annaler som ble satt sammen på klosteret Clonmacnoise, og dekket perioden fra de førhistoriske tider og fram til år 1150, men med flere hull. Et tillegg inneholder hendelser fra 1141 og til 1150. Den er tett beslektet med *[[Tigernach-annalene]]*. Verket har overlevd via en papirkopi som ble avskrevet av Dubhaltach MacFhirbhisigh en gang rundt 1640 fra et eksemplar som ikke lenger eksisterer. 

MacFhirbhisighs kopi ble oppbevart av hans venn og sannsynligvis også hans elev Roderick O Flaherty på slutten av 1600-tallet. Det var i Frankrike for en tid på 1760-tallet før det ble ervervet av Trinity College i Dublin i 1776. Det er også to kopier i Det kongelige irske akademi. Verket ble redigert og utgitt av William M. Hennessy i 1866.

Verket blir ansett for å være en av de mest betydningsfulle irske annaler ved at den inneholder informasjon som ofte ble fortegnet i andre samlinger og har også spesiell betydning for forståelsen av Skottlands konger, men også kristendommens utbredelse i Irland og Skottland.

## Eksterne lenker
* Utgitt tekst på engelsk hos University College Cork's ''Corpus of Electronic Texts'' (CELT)
Anton Seelos

**Anton «Toni» Seelos** (født 4. mars 1911 i Seefeld, død 1. juni 2006 i Seefeld) var en østerriksk alpinist.

Seelos vant en sølvmedalje i slalåm i det første verdensmesterskapet i alpint i 1931 i Mürren. To år senere i Innsbruck og i 1935 vant han både slalåm og kombinasjonsøvelsen. Han fikk ikke lov å delta i de olympiske leker på grunn av at han var profesjonell skilærer. Under vinter-OL 1936 i Garmisch-Partenkirchen var han prøvekjører i første omgang i slalåmrennet og kjørte ca. seks sekunder raskere enn vinneren.

## VM-medaljer
* Innsbruck 1933 – **gull** i slalåm
* Mürren 1935 – **gull** i slalåm
* Innsbruck 1933 – **gull** i alpin kombinasjon
* Mürren 1935 – **gull** i alpin kombinasjon
* Mürren 1931 – sølv i slalåm

## Referanser


## Eksterne lenker
*
Deklinasjon

**Deklinasjon** (forkortet DEC eller *δ*) er innen astronomi vinkelavstanden et objekt på himmelhvelvingen har fra himmelekvator. Sammen med rektascensjon (forkortet RA eller *α*) utgjør deklinasjonen de to ekvatorialkoordinatene til objektet og tilsvarer geografisk breddegrad og lengdegrad på Jorden.

Det er vanlig å angi deklinasjon i grader (°), bueminutt (′) og buesekund (″). Fra definisjonen følger at stjerner langs himmelekvator har deklinasjon *&delta;* = 0&deg;. Den blir regnet positiv mot den nordlige himmelpolen som har *&delta;* = 90&deg;. Stjernen Polaris som ligger i nærheten av denne, har deklinasjonen . På samme måte blir deklinasjonen negativ i sydlig retning.

Grunnet presesjon av jevndøgnspunktene, vil himmelekvator langsomt forflytte seg i forhold til ekliptikken definert ved Solens bane. Deklinasjonen varierer derfor litt over lang tid og må oppgis relativt til en referansedato eller epoke. Den som benyttes i dag, er J2000.0. Faktisk verdi kan da finnes basert på beregnet avvik.

Når en observatør på breddegrad *&phi;* ser en stjerne rett over seg i senit, er stjernens deklinasjon . En stjerne med deklinasjon , vil være sirkumpolar og ikke gå under horisonten. Den samme observatør vil da aldri kunne se stjerner med deklinasjon - *&delta;* da de ikke vil komme opp over horisonten.

## Referanser
Hyssing

**Hyssing** er en spunnet tråd, som er ca. 1–2&nbsp;mm tykk og brukes til å binde rundt pakker, til små provisoriske reparasjoner og alt man kan bruke fantasi på å fikse ved et slikt hjelpemiddel. Småbarn med hjemmelaget fiskesnøre brukte ofte hyssing til bekkefiske eller ved bryggekanten. Metoden kan fortsatt sees når barn fisker småkrabbe.

Hyssing kom på ruller av varierende lengde, og ble brukt i butikker. I hjemmene ble vanligvis knutene omhyggelig løst opp, og lengdene ble tatt vare på til senere bruk, gjerne i store nøster. Noen hyssingnøster ble brukt som leketøy for huskattene. 

Fibrene var oftest simpel bomull, men også lin har forekommet. Under annen verdenskrig var bomull lite tilgjengelig, og det ble laget papirtau og -hyssing. Disse tålte lite fuktighet før de begynte å gå i oppløsning.

Nyere hyssing er laget av kunstfiber og selges i småruller til husholdningsbruk. Butikker har gått over til bæreposer, blisterpakninger, tape og pakkebånd.
Gullmarsfjorden

**Gullmarsfjorden** eller **Gullmarn**, som er det offisielle navnet, er en 25 kilometer lang fjord i Bohuslän i Sverige. Med de to fjordarmene Färlevfjorden og Saltkällefjorden er den omtrent 30-35 kilometer. Den er Sveriges mest utpregede fjord med fjordterskel.

Navnet kommer fra gammelnordisk og betyr *Guds hav*.

I 1983 erklærte Länsstyrelsen i Göteborgs och Bohus Län fjorden som naturvernområde. I 1999 ble den et marint reservat med navnet Gullmarns naturreservat. Området har seinere blitt Natura 2000-klassifisert.

## Referanser
Ekvatorialkoordinater

**Ekvatorialkoordinater** eller ekvatorkoordinater er det mest vanlige systemet for å oppgi et objekts posisjon på himmelen. Koordinatene er: 

* Deklinasjon (DEC) som måles i grader, minutter og sekunder, positivt mot nord og negativt mot syd (alltid med fortegn).
* Rektascensjon (RA) måler timer, minutter og sekunder mot øst fra meridianen gjennom vårjevndøgnspunktet. 1 time tilsvarer 15 grader.

Ekvatorialkoordinater tilsvarer vanlige geografiske koordinater, og har sammenfallende nord- og syd-retning. Jordens ekvatorplan er også planet for himmelekvator. Fordi jordens ekvatorplan endrer seg over lang tid, f.eks som følge av presesjonen, og må koordinatene oppgis basert på en referansedato. Faktiske koordinater kan da kompenseres basert på beregnet aktuelt avvik.

Astronomiske teleskoper har ofte ekvatorialmontasje med innstillingsskalaer for RA og DEC slik at teleskopet lett kan søke til rett himmellegeme. Ofte vil RA-aksen ha motrotasjon (elektronisk eller urverksdrevet) som holder teleskopet rettet mot samme punkt når jorden roterer. 

Alternativt brukes lokalt horisontalkoordinater (asimut og elevasjon/høyde) med basisplan i horisontalplanet.
­
## Akseretning

Deklinasjon og rektascensjon ble opprinnelig, som beskrevet over, definert for å definere retningen fra en observatør på jorda til et objekt på himmelen.

De kan også brukes til å beskrive en vilkårlig retning i rommet, hvor startpunktet ikke er jorda. 

Som eksempel bruker *Den Internasjonale Astronomiske Unions arbeidsgruppe om kartografiske koordinater og rotasjonselementer*  deklinasjon og rektascensjon for å beskrive rotasjonsaksene til sola, planetene og mindre satelitter.

Retningen på aksen det gjelder må spesifiseres. IAU rapporten bruker retning fra sør mot nord.

## Referanser
Rems-Murr-Kreis

**Rems-Murr-Kreis** er et forvaltningsområde på krets-nivå (ty: *Kreis*, tilsvarer nærmest et norsk fylke) i delstaten Baden-Württemberg i Tyskland. 

Området ligger nordøst for Stuttgart og er en integrert del av stor-Stuttgart. Det består av de to dalførene Murr, med byen Backnang og Rems med byen Schorndorf og har byen Waiblingen som administrasjonssentrum. Det er særlig kjent for vinproduksjon og en omfattende industri. Interasjonalt kjent er motorsagprodusenten Stihl.

## Eksterne lenker
*
Carlo Senoner

**Carlo Senoner** (født 24. oktober 1943 i Sëlva) er en tidligere italiensk alpinist.

Karrierens største seier kom under VM 1966 i Portillo i Chile, der han ble verdensmester i slalåm. Dermed greide han, som eneste utøver, å bryte seiersrekken til det franske landslaget, som vant alle de andre øvelsene. Senoner ble samtidig den første italienske verdensmesteren i alpint siden Zeno Colò gikk til topps i 1952.

## Referanser


## Eksterne lenker
*
Stig Sollander

**Stig Oskar «Solla» Sollander** (født 25. juni 1926, død 12. desember 2019) var en svensk alpinist.

Sollander kom på tredjeplass i slalåm under vinter-OL i 1956 og ble dermed Sveriges første olympiske medaljør i alpint. I løpet av sin skikarriere vant han også tre VM-medaljer, alle i bronse.

## OL- og VM-medaljer
### OL-medaljer
* 1956 Cortina d'Ampezzo – bronse i slalåm

### VM-medaljer
* 1956 Cortina d'Ampezzo – bronse i slalåm
* 1954 Åre  – bronse i alpin kombinasjon
* 1956 Cortina d'Ampezzo – bronse i alpin kombinasjon

## Referanser


## Eksterne lenker
*
Friedl Däuber

**Friedl Däuber** (født 5. januar 1911 i Berchtesgaden, død 1. mai 1997) var en tysk alpinist og langrennsløper.

Däuber vant to VM-medaljer i løpet av sin skikarriere; én bronsemedalje i det første VM i alpint i slalåm i 1931 i Mürren. Året etter ble han verdensmester i slalåm.

Däuber var også en dyktig langrennsløper. Under VM 1933 i Innsbruck ble han nummer seks på 18&nbsp;km. I 1933 ble han tysk mester i stafett, og i 1935 deltok han i Holmenkollrennene. Under OL 1936 i Garmisch-Partenkirchen ble han nummer seks med det tyske stafettlaget og nummer 29 på 18&nbsp;km.

## VM-medaljer
* Cortina d'Ampezzo 1932 – **gull** i slalåm
* Mürren 1931 – bronse i slalåm

## Referanser


## Eksterne lenker
*
Jubalong

***Jubalong*** er en norsk barneserie som gikk på NRK1 fra 2006 til 2008. Serien var et magasinprogram for barn mellom tre og åtte år og handlet om en utradisjonell familie der et av medlemmene var født som dukke. Familien pleide å lagde Barne-tv-show hjemme i stuen, og i sofaen satt naboer, venner og slektninger. Rammen var en sit-com med skuespillere i rollene som familiemedlemmene. Det inneholdt sang, konkurranser – og videoinnslag, men der så man stort sett barn og voksne fra den virkelige verden. 

Skaperne hentet kunnskap til serien fra barnepsykiatere, humorister og medie- og barneforskere. I tillegg til at programmet skulle være morsomt, ønsket programskaperne også at serien skulle speile barnas sine familiære relasjoner. Serien ble sendt på lørdager kl 18:00 og tok over sendeflaten til ''Barnas supershow''.

En CD-plate med sanger fra serien ble utgitt i 2008.

## Bakgrunn til familien
Rebekka ble født som dukke, og synes var litt vanskelig å være annerledes. Derfor kompenserte hun med å være ganske bråkete og frekk. Foreldrene til Rebekka, Mette og Gøran, hadde flyttet fra hverandre, og nå bodde Rebekka og broren Espen halvparten av tiden sammen med Gøran og hans nye kone. Hun het Tove og hadde datteren Kamilla. I tillegg hendte det at fetter Petter og kusine Trine kom på besøk. Den andre halvparten av tiden bor de hos mamma Mette i huset ved siden av. Hun kommer ofte på besøk hos Gøran og Tove.

## Roller i serien
*Siw Anita Andersen —  Mette
*Herman Bostad —  Espen
*Oda Bråthen —  Kamilla
*Liv Gulbrandsen —  Rebekka
*Lene Kongsvik Johansen —  Tove
*Nikis Theophilakis —  Gøran
*Enya Sønsteby — Statist/Prinsessen som ingen kunne målbinde
*Karishma Sharma — Selma

## Referanser
Sault Ste. Marie (Ontario)

**Sault Ste. Marie** (uttales ) er en by i den kanadiske provinsen Ontario. Byen ligger ved St. Marys River, rett overfor en by i Michigan med samme navn. Sault Ste. Marie har 74&nbsp;566 innbyggere (2001).

## Historie

Området var opprinnelig bebodd av Chippewa-indianere, og ble da kalt *Baawitigong*. Da den franske oppdageren Étienne Brûlé kom til området i 1623 gav han det navnet *Sault de Gaston*, etter Gaston, hertug av Orléans, bror av kong Ludvig XII. Senere kom jesuitter til området, og døpte det om til Sault Sainte Marie. Jesuitten fader Jacques Marquette grunnla også byen.

Sault Ste. Marie fikk bystatus i 1887 (som «town»), og i 1912 status som «city».

## Næringsliv

Sault Ste. Marie er kjent for stålindustri. Byens største arbeidsgiver er Algoma Steel, med 3150 ansatte. I tillegg kommer selskapet Tube Mill Tenaris med 550 ansatte. Under andre verdenskrig var stålproduksjonen i byen en viktig brikke i rustningsindustrien i Canada og i Amerikas forente stater.

Ena nne viktig næring i byen er skogbruk. I denne sektoren er St.Mary's Paper den største bedriften i byen, med 380 ansatte. Møbelprodusenten Flakeboard er også basert i byen.

I den senere tid er outsourcede callsentre blitt en viktig næring i Sault Ste. Marie. 3600 personer jobber i denne sektoren i byen.

## Eksterne lenker
*
Sault Ste. Marie

**Sault Ste. Marie**, en forkortelse for **Sault Sainte Marie** eller **Sault-Sainte-Marie**, kan vise til to byer:

*Sault Sainte Marie i Ontario, Canada, se Sault Ste. Marie (Ontario)
*Sault Sainte Marie i Michigan, USA, se Sault Ste. Marie (Michigan)
Strauss

**Strauss** eller **Strauß** er et tysk etternavn som flere betydningsfulle personer har båret.

## Østerriksk familie av musikere
* Johann Strauss d.e. 
* Johann Strauss d.y.
* Josef Strauss
* Eduard Strauss
* Johann Strauss III

## Tysk familie av musikere
* Franz Strauss
* Richard Strauss

## Andre
* Leo Strauss, tysk politisk filosof
* Levi Strauss, tysk klesprodusent
* Claude Lévi-Strauss, fransk filosof
* David Friedrich Strauss, tysk politiker
Thunder Bay

**Thunder Bay** er en by i Canada, i den vestre delen av Ontario. Byen ligger nær grensen til USA, ved den nordre kysten av Øvresjøen. Innbyggertallet i byen er inklusive forsteder ca. 125&nbsp;000. 

De første europeerne kom til området på 1600-tallet, i form av franske pelsjegere. Disse grunnla en rekke handelsstasjoner i området de kalte *Baie de Tonnere*. Etter syvårskrigen tilfalt området i likhet med hele Ny-Frankrike Storbritannia. Britene grunnla i 1798 befestningen Fort William, som kom til å vokse til en liten by. På 18- og 1900-tallet kom det mange immigranter til området. 10,7&nbsp;% av befolkningen oppgir å ha finsk bakgrunn, og det hevdes at Thunder Bay med dette er det sted som har den største finske befolkningen utenfor Norden. 

I 1970 skjedde det en sammenslåing av de to nabobyene Fort William og Port Arthur. Den nye byen tok navnet Thunder Bay.

Thunder Bay har innlandsklima, selv om påvirkningen fra den veldige Øvresjøen gjør at sommerne er noe kaldere og vinterne noe varmere enn hva som eller hadde vært tilfelle.

Skogs- og transportindustri dominerer byens næringsliv. Dog har antallet ansatte i disse bransjene stadig minsket de senere årene. Thunder Bay har idag den høyeste arbeidsledigheten i hele Ontario.

Ski-VM 1995 ble arrangert i Thunder Bay.

## Bilder

Thunder Bay Marina.jpg|Marinaen i Thunder Bay
Thunder Bay NASA.jpg|Satellittbilde av byen


## Referanser


## Eksterne lenker
* 
*  Byens nettsider
Libertas (gudinne)

**Libertas** var navnet på frihetens gudinne i romersk mytologi. Ruiner etter templer til hennes ære er funnet på to av Romas sju høyder, Palatinerhøyden og Aventinerhøyden. Ordet libertas betyr «frihet» på latin. 

Frihetsgudinnen ved innseilingen til Manhattan i New York i USA representerer en moderne versjon av frihetens beskytterinne og personifikasjon Libertas. Skikkelsen framstilles også som Marianne og Columbia, den kvinnelige personifikasjonen av henholdsvis Den franske republikken og USA, ofte iført frygisk lue («frihetslue» fra den franske revolusjon).
Kalevi Oikarainen

**Kalevi Oikarainen** (født 27. april 1936 i Kuusamo, død 14. august 2020) var en finsk langrennsløper.

I VM 1966 i Oslo var han med på å ta finsk stafettsølv.

I OL i 1968 i Grenoble var han igjen med på finnenes stafettlag, som nå tok bronse. Hans beste individuelle plassering var sjuendeplass på femmila. Han deltok også på 50&nbsp;km i Vinter-OL 1972 i Sapporo, men fullførte ikke løpet.

Karrieren ble kronet da han ble verdensmester på 50&nbsp;km i VM 1970 i Vysoke Tatry.

## Referanser


## Eksterne lenker
*
Skotsk Premier League 2002–2003

**Mester:** Glasgow Rangers
**Viktig:** Det var ingen lag som rykket ned fra Skotsk Premier League denne sesongen. 

## Topscorere

## Tilskuertall

Gjennomsnitt tilskuertall for klubbene i Skotsk Premier League:

*Celtic – 57 575
*Rangers – 48 814
*Hearts – 12 058
*Aberdeen – 11 775
*Hibernian – 10 157
*Dundee United – 7 666
*Kilmarnock – 7 408
*Dundee – 7 399
*Livingston – 6 828
*Dunfermline Athletic – 6 127
*Motherwell – 6 085
*Partick Thistle – 5 658

## Eksterne lenker
* Scottish Premier League Archive 2002/2003 hos *Scottish Professional Football League* (spfl.co.uk)
Skotsk Premier League 2001–2002

Vinner av **Skotsk Premier League 2001-02** ble Glasgow Celtic. Dette var den 105. sesongen med organisert ligafotball  i Skottland.

## Toppscorere

## Eksterne lenker
* Scottish Premier League Archive 2001/2002 hos *Scottish Professional Football League* (spfl.co.uk)
Ryggmargsbrokk

**Ryggmargsbrokk** eller **myelomeningocele** (MMC) er en medfødt utviklingsforstyrrelse med manglende lukning av ryggvirvler og ryggmargen (nevralrøret), ofte benevnt nevralrørsdefekt. Dette fører til en brokkdannelse, der ryggmargshinner med nervevev former en utposning gjennom defekten i ryggraden. Dette resulterer i varierende grad av lammelser, urinveis- og tarmproblematikk, kognitive vansker, og eventuelt også utvikling av vannhode (hydrocephalus). Alvorlighetsgraden varierer fra å være avhengig av elektrisk/manuell rullestol med alvorlige lammelser, til lettere lammelser i bena, balanseproblemer og blære-/tarm-problemer, og bruk av ortoser (skinner) for å støtte opp ved gåing og ståing. I Norge fødes det fra 1 til 9 barn i året med ryggmargsbrokk. Antall som får diagnosen påvist per år er ca. 23, og over halvparten aborteres bort.

Forskning har vist at risikoen for å få barn med denne typen funksjonsnedsettelse blir mindre dersom moren tar tilskudd av folat, et B-vitamin, hvilket har medført at man i Norge har innført anbefaling om at gravide kvinner tar tilskudd av dette vitaminet før, og i første del av svangerskapet. Arv kan også spille inn ved utviklingen av nevralrørsdefekter hos fostre.

Ryggmargsbrokk- og hydrocephalusforeningen (Se under "Eksterne lenker") er en forening for familier og enkeltindivider med ryggmargsbrokk hvor du kan finne nyttig informasjon om diagnosen. Foreningen, og deres mange lokallag, arrangerer diverse tilrettelagte aktiviteter (vinterleker, sommerleir, m.m.) og hyggelige treff, for interesserte.

## Eksterne lenker
* Ryggmargsbrokk- og Hydrocephalusforeningen
* TRS kompetansesenter for sjeldne diagnoser, Sunnaas sykehus.
Seth Green

**Seth Green** (født 1974) er en amerikansk skuespiller og TV-produsent.

## Biografi
### Personlig liv
Green ble født i Overbrook Park i Philadelphia.

Greens første filmrolle var i *A Billion for Boris* fra 1984. Han hadde også en rolle i Woody Allens *[[Radio Days]]* i 1987, og opptrådte i *Big Business* fra 1988 som Bette Midlers sønn. Senere samme år hadde han en rolle i filmen *[[Min stemor fra verdensrommet]]*, der han spilte mot sin kommende medspiller fra *[[Buffy, vampyrenes skrekk]]*, Alyson Hannigan.

Green opptrådte i miniserien *It*, alle tre Austin Powers-filmene, og *[[Enemy of the State]]*, der han hadde en cameorolle som dataspesialist. I de siste årene har han hatt roller i filmer som *[[The Italian Job]]* og *[[Scooby-Doo 2 - Monstre på frifot]]*, der han også spilte mot en medspiller fra *Buffy, vampyrenes skrekk*, Sarah Michelle Gellar.

Greens første opptreden på TV var i *Tales from the Darkside* og *Amazing Stories* i midten av 1980-tallet. Han har også hatt andre småroller i kortlivede serier, men ble kjendis da han hadde rollen som «Daniel 'Oz' Osbourne», varulven i TV-serien *Buffy, vampyrenes skrekk*.

### Annet arbeid og interesser
I 2005 var Green med og skapte *[[Robot Chicken]]* sammen med Matthew Senreich for Cartoon Networks søsterkanal Adult Swim. Han var også med å skape boken *Freshmen* med Hugh Sterbakov.

## Utvalgt filmografi

## Referanser


## Eksterne lenker
* 
*
Robert Hofstadter

**Robert Hofstadter** (født 5. februar 1915 i New York, død 17. november 1990 i Stanford, California) var en amerikansk fysiker og nobelprisvinner. Han ble tildelt Nobelprisen i fysikk i 1961 for sine studier av elektronkjerner og oppdagelser av nukleoners (protoner og nøytroner) struktur. Han delte prisen med vesttyskeren Rudolf Mößbauer som fikk prisen for sin forskning på resonansabsorpsjon av gammastråling og hans funn i forbindelse med Mößbauer-effekten.

Han var far til filosofen og forfatteren Douglas Hofstadter.

## Referanser


## Eksterne lenker